Diari Oficial de la Generalitat Valenciana


Sumari del DOGV 8950, del 12-11-2020 (2020/9556)

RESOLUCIÓ d'11 de novembre de 2020, del director general de Política Lingüística i Gestió del Multilingüisme, per la qual s'amplia el termini de de presentació de la documentació justificativa de la realització de l'activitat subvencionada, establit en la Resolució de 23 de setembre de 2020, de la Conselleria d'Educació, Cultura i Esport, per la qual es convoquen, per a 2020, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe, per a la creació i funcionament d'oficines o serveis de promoció del valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8950

Data del DOGV
:   12-11-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/9556


Data del document
:   11-11-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ d'11 de novembre de 2020, del director general de Política Lingüística i Gestió del Multilingüisme, per la qual s'amplia el termini de de presentació de la documentació justificativa de la realització de l'activitat subvencionada, establit en la Resolució de 23 de setembre de 2020, de la Conselleria d'Educació, Cultura i Esport, per la qual es convoquen, per a 2020, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe, per a la creació i funcionament d'oficines o serveis de promoció del valencià. [2020/9556]  
  
El punt huité de la Resolució estableix que el termini de presentació de la documentació justificativa de la realització de l'activitat subvencionada finalitzarà el 13 de novembre de 2020.  
Atés el moment en què la convocatòria ha estat publicada, conseqüència de l'aturada dels procediments administratius i la suspensió dels terminis per efecte de la situació excepcional derivada de la declaració de l'estat d'alarma, i atés també el nombre de sol·licituds presentades, els expedients de les quals es troben a hores d'ara en fase d'instrucció; per tant, es considera convenient ampliar el termini de justificació esmentat dalt.  
Atés que la modificació es produeix abans d'acabar el termini de la justificació de l'activitat, que no perjudica drets de tercers i que les bases no prohibeixen la modificació.  
Atés el que estableix l'article 32 de la Llei 39/2015, d'1 d'octubre, del procediment administratiu comú de les administracions públiques.  
  
D'acord amb l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, l'òrgan concedent de la subvenció podrà atorgar, excepte precepte en contra contingut en les bases reguladores, una ampliació del termini establit per a la presentació de la justificació, que no excedisca de la meitat d'aquest i sempre que amb això no es perjudiquen drets de tercers.  
En virtut de les facultats que em confereix la delegació establida en la disposició final primera de la Resolució de 23 de setembre de 2020, de la Conselleria d'Educació, Cultura i Esport, per la qual es convoquen subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe, per a la creació i funcionament d'oficines o serveis de promoció del valencià (DOGV 8913, 25.09.2020), resolc:  
  
  
Únic  
Modificar el punt huité de la Resolució de 23 de setembre de 2020, de la Conselleria d'Educació, Cultura i Esport, per la qual es convoquen, per a 2020, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe, per a la creació i funcionament d'oficines o serveis de promoció del valencià (DOGV 8913 / 25.09.2020), i establir el dia 20 de novembre de 2020 com a data límit en què finalitzarà el termini de presentació de la documentació justificativa de la realització de l'activitat subvencionada.  
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 11 de novembre de 2020.- El director General de Política Lingüística i Gestió del Multilingüisme: Rubén Trenzano Juan.